PATVIRTINTA

Gargždų socialinių paslaugų centro direktoriaus, atliekančio Gargždų atviro jaunimo   
centro direktoriaus pareigybės funkcijas

2025 m. sausio 3 d. įsakymu Nr. (1.7 E) V-4

**KLAIPĖDOS RAJONO GARGŽDŲ ATVIRO JAUNIMO CENTRO**

**PSICHOLOGO PAREIGYBĖS APRAŠYMAS**

**I. PAREIGYBĖ**

1. Psichologas yra specialistas.

(pareigybės pavadinimas) (nurodoma pareigybės grupė)

2. Pareigybės lygis – A (A1).

(nurodoma, kuriam lygiui (A (A1 ar A2), B, C, D) priskiriama pareigybė)

3. Skyriaus pavadinimas – Klaipėdos rajono Gargždų atviras jaunimo centras (toliau – Centras).

4. Pareigybės paskirtis (jei yra) – teikti psichologinės pagalbos paslaugas.

5. Pareigybės pavaldumas (jei yra) – Centro vadovui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Darbuotojas, einantis šias pareigas, turi atitikti šiuos specialius reikalavimus:

6.1. Pareigybės išsilavinimas – turi būti įgijęs aukštojo mokslo kvalifikaciją, įgytą baigus universitetines pirmosios ir antrosios studijų pakopų psichologijos studijų krypties studijas, ir (ar) socialinių mokslų (psichologijos) bakalauro ir socialinių mokslų (psichologijos) magistro kvalifikacinį laipsnį arba jai (jam) lygiavertę aukštojo mokslo kvalifikaciją.

6.2. Darbuotojas turi būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais psichologinę pagalbą ir socialines paslaugas, jų teikimo organizavimą, išmanyti raštvedybos taisykles ir dirbti Microsoft Word, Excel, Outlook, PowerPoint, Internet Explorer programomis.

6.3. Darbuotojas turi turėti B kategorijos vairuotojo pažymėjimą.

**III. ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas vykdo šias funkcijas:

7.1. rūpinasi socialinių paslaugų gavėjų psichine sveikata, konsultuoja socialinių paslaugų gavėjus individualiai ir grupėse;

7.2. parenka metodus ir atlieka psichologinį socialinių paslaugų gavėjų įvertinimą;

7.3. vykdo psichologinį švietimą, inicijuoja, rengia ir įgyvendina psichologinių problemų prevencijos programas;

7.4. pagal kompetenciją teikia kompleksines paslaugas šeimai;

7.5. užmezga santykį su asmenimis, patiriančiais įvairių sunkumų, įtraukia juos į pagalbos teikimo procesą;

7.6. teikia psichologinę pagalbą socialinių paslaugų gavėjams, išgyvenantiems krizę ar patyrusiems trauminių emocinių išgyvenimų (ligų, netekčių, skyrybų ir kt.), ir jų šeimoms, artimiesiems;

7.7. padeda stiprinti socialiai pažeidžiamų grupių asmenų ryšį su bendruomene;

7.8. bendradarbiauja su kitomis valstybės ir savivaldybių institucijomis, įstaigomis ir organizacijomis teikiamų socialinių paslaugų srityje;

7.9. nagrinėja paslaugų gavėjų psichosocialines problemas, padeda rasti jų sprendimo būdus, šalinti problemas sukeliančias priežastis ir išlaiko duomenų apie paslaugų gavėjus konfidencialumą;

7.10. bendradarbiauja su Centro specialistais, dirbančiais su paslaugų gavėjais, numatant pagalbos tikslus ir uždavinių pasiekimo būdus;

7.11. atlieka aktualius Centre grupinius tyrimus atsižvelgdamas į Centro bendruomenės poreikius;

7.12. rengia ir teikia metodines rekomendacijas paslaugų gavėjų psichologinėms, asmenybės ir psichosocialinėms problemoms spręsti;

7.13. dalyvauja paslaugų gavėjų pagalbos planų rengime ir peržiūrose;

7.14. iškilus problemoms, susijusioms su paslaugų gavėjų sveikatos būklės pasikeitimais, saugumu ar kitomis aplinkybėmis, informuoja Centro vadovą;

7.15. konsultuoja paslaugų gavėjų artimuosius psichologinių problemų sprendimo klausimais;

7.16. dalyvauja rengiant bei įgyvendinat Centro veiklų planus;

7.17. dalyvauja Centro komisijų veikloje, kitose darbo grupėse, susijusiose su psichologo funkcijomis;

7.18. kartu su kitas Centro specialistais ir paslaugų gavėjais dalyvauja Centro (ir už Centro ribų) renginiuose, ruošiasi jiems;

7.19. derina su Centro vadovu bei kitais Centro specialistais metinės veiklos prioritetus ir pagal juos rengia savo metinę veiklos programą;

7.20. tvarko ir pildo savo veiklos dokumentus bei veda suteiktų paslaugų apskaitą ir pateikia veiklos ataskaitą Centro vadovui;

7.21. teikia informaciją apie paslaugų gavėjus suinteresuotiems asmenims ar institucijoms Lietuvos Respublikos teisės aktų nustatyta tvarka;

7.22. pagal prioritetines kvalifikacines kėlimo sritis tobulina kvalifikaciją Lietuvos Respublikos teisės aktų nustatyta tvarka;

7.23. vykdo kitus Centro vadovo nurodymus.

**\_\_\_\_\_\_\_\_\_\_\_\_\_\_\_\_**

Susipažinau

(Parašas)

(Vardas ir pavardė)

(Data)